Kaartjies vir lugskou by Waterkloof-basis beskikbaar | Netwerk24
Kaartjies vir lugskou by Waterkloof-basis beskikbaar
Die Afrika-lugvaart-en-verdedigingsekspo word van 19 tot 23 September by die Waterkloof- lugmagbasis gehou. Dis die enigste ekspo in sy soort in Afrika.
In 2016 het meer as 90 000 mense die ekspo bygewoon. Die eerste drie dae is 'n handelskou terwyl die laaste twee dae die lugskou, wat vir die publiek oop is, insluit.
Laasgenoemde sal oudergewoonte verskeie vliegtuigdemonstrasies, in die lug en op die grond, valskermspringers, modelvliegtuie en 'n program vir die jeug insluit.
Kaartjies is reeds by Computicket te koop. Kaartjies vir pensioentrekkers en kinders kos R90 en vir volwassenes is dit R130. Meer inligting is by aadexpo.co.za of op die AAD 2018-app op iOS of Android beskikbaar.